Sammenlignet Koranen med Mein Kampf

FORNÆRMET MUSLIMER: Geert Wilders og hans advokat Bram Moszkowicz (til høyre) ga en rask kommentar til pressen etter rettsaken i Nederland torsdag. Foto: Evert Elzinga/ AP

Wilders frikjent for diskriminering

Den nederlandske politikeren Geert Wilders ble frikjent for anklagene om å ha oppildnet til hat og diskriminering av muslimske innvandrere.

Oppdatert 23. juni 2011

Artikkelen er over ni år gammel

Saken mot ytre høyrepolitikeren Wilders hadde vakt oppsikt, ikke bare på grunn av hans omstridte utfall mot islam, men også på grunn av den økende innflytelsen til hans politiske parti Frihetspartiet.

Wilders var tiltalt for fem tilfeller av å ha oppildnet til hat og diskriminering på nettet, på internett-fora, i nederlandske aviser og i hans egen omstridte film Fitna mellom oktober 2006 og mars 2008.

Les også: Wilders tiltalt for å spre hat mot muslimer

Han har blant annet sammenlignet islams hellige bok Koranen med Adolf Hitlers Mein Kampf.

Domstolen fant torsdag at uttalelsene er innenfor rammene av det som kan godtas i den offentlige debatten, og han ble derfor frikjent på alle tiltalepunkter.

I løpet av sakens gang er Wilders blitt hjulpet av en nølende påtalemyndighet som uttalte at han burde frifinnes.

Les også: Vil frifinne Geert Wilders

Aktor sa at Wilders' uttalelser riktignok er krenkende, men at de ikke er kriminelle og følgelig er innenfor rammene av ytringsfriheten. Han mener at de kritiserer islam som religion og ikke muslimer som personer.

Publisert: 23.06.11 kl. 11:57 Oppdatert: 23.06.11 kl. 13:34

Les også

Mer om Nederland